RaptorDB - The Key Value Store V2 - CodeProject 11,048,008 members (68,701 online)
Last Visit: 31-Dec-99 19:00 Last Update: 27-Nov-14 5:53Refresh123456 Next » 1999 K & N Engineering Lexus IS Gauge Pods
Home >> Gauge Pods >> Lexus Gauge Pods >> IS Gauge Pods >> 1999 Lexus IS Gauge Pods Page 1 of 1<< < 1> >> K & N Mounting Bracket Round Monitor Universal Jong SA navorser wen goud in Turkye | Maroela Media
Kelsi Hewitt het ‘n goue medalje vir haar navorsing gewen. (Foto: verskaf)
ŉ Ontluikende jong Suid-Afrikaanse wetenskaplike was die groot wenner by ŉ wetenskap-ekspo vir jong wetenskaplikes in Turkye.
Kelsi Hewitt, ŉ graad 8-leerder aan die Pietermaritzburg Girls’ School in KwaZulu-Natal, het ŉ goue medalje in die biologie-afdeling gewen vir haar projek oor of aalwyn wel bosluise help weghou. Kelsi se projek het ondersoek of daar ŉ bekostigbare alternatief vir duur chemikalieë is om vee mee te dip en of aalwyn bosluise wat diere op plase teister, kan afweer.
Kelsi se navorsing het bevind dit het wél tot ŉ mate ŉ afwerende uitwerking.
“Ek voel geweldig trots op die goue medalje wat ek by OKSEF (die Karademir Wetenskap-, Energie- en Ingenieursekspo) gewen het. Dit was ŉ eer om Suid-Afrika te verteenwoordig en selfs meer opwindend om ŉ eerste plek in my kategorie te wen – en dit alles terwyl ek nuwe vriende in Turkye, Taiwan, Italië, Zimbabwe en Nigerië gemaak het. Dit was ŉ wonderlike ervaring,” het Kelsi gesê.
“Toe ek verlede jaar ingeskryf het vir Eskom se Ekspo vir Jong Wetenskaplikes het ek geen idee gehad dat ek my land oorsee sou gaan verteenwoordig nie. Ek wil alle jong wetenskaplikes aanmoedig om by die Eskom-ekspo betrokke te raak. Dit is ŉ fantastiese manier om mense te ontmoet wat net so geesdriftig oor wetenskap is.”
Anica Dennis, ŉ leerder aan die Potchefstroom High School for Girls in Noordwes, het ŉ brons medalje gewen in die kategorie vir Rekenaarwiskunde. Anica se wetenskaplike navorsing het bestaan uit ŉ selfoontoepassing wat die dringendheid van kinders se mediese toestand, gegrond op hulle simptome, aandui.
Basiese gevaartekens word geïdentifiseer en die dringendheid om ŉ kind by ŉ gesondheidsorgwerker te kry word in drie kategorieë, naamlik hoog, medium en laag, verdeel.
Anica hoop om haar selfoontoepassing later in al 11 amptelike landstale te laat vertaal.
Al twee leerders is gekies om aan die ekspo in Turkye deel te neem nadat hulle werk verlede jaar al by ŉ Eskom-ekspo beoordeel is.
“Die unieke platform wat die Eskom-ekspo vir Jong Wetenskaplikes bied, help leerders om hulle droom oor navorsing op die internasionale verhoog voort te sit, nes dié twee jong meisies gedoen het.
“Die meisies is die bewys dat Suid-Afrika uiters mededingend op die wêreldverhoog is as hulle die geleentheid kry en die steun van ŉ mentor het,” het Parthy Chetty, uitvoerende direkteur van die Eskom-ekspo, gesê.
Nou waar is die anderskleurige wetenskaplike navorsers?
Trots op julle twee jonge dames!
Johannes die kwota stelsel is nie hier van toepassing nie.
wel gedaan aan julle jong wetenskaplikes
Gebruik jare reeds aalwyn en browse in beeste se krippe vir bosluise, Eskom is reeds bankrot, hul moet hul eerder bepaal om krag ekonomies op te wek.